CELEX: 32021R1236
Language: sk
Date: 2021-05-12 00:00:00
Title: Vykonávacie nariadenie Komisie (EÚ) 2021/1236 z 12. mája 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/787, pokiaľ ide o žiadosti o zápis zemepisných označení liehovín do registra, námietkové konanie, zmeny špecifikácií výrobkov, zrušenie zápisu do registra, používanie symbolu a kontrolu

29.7.2021   
               
               
                  SK
               
               
                  Úradný vestník Európskej únie
               
               
                  L 270/10
               
            
         VYKONÁVACIE NARIADENIE KOMISIE (EÚ) 2021/1236
         z 12. mája 2021,
         ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/787, pokiaľ ide o žiadosti o zápis zemepisných označení liehovín do registra, námietkové konanie, zmeny špecifikácií výrobkov, zrušenie zápisu do registra, používanie symbolu a kontrolu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (1), a najmä na jeho článok 20 prvý odsek písm. c) a článok 42,
         keďže:
         
                     (1)
                  
                  
                     Nariadenie (EÚ) 2019/787 zrušilo a nahradilo nariadenie Európskeho parlamentu a Rady (ES) č. 110/2008 (2). V kapitole III nariadenia (EÚ) 2019/787 sa stanovujú pravidlá týkajúce sa zemepisných označení v sektore liehovín a Komisia sa splnomocňuje prijímať súvisiace delegované a vykonávacie akty. S cieľom zabezpečiť bezproblémové fungovanie trhu s liehovinami v novom právnom rámci, a najmä zjednodušiť a racionalizovať fungovanie systému zemepisných označení liehovín by sa mali prostredníctvom takýchto aktov prijať určité pravidlá. Uvedenými aktmi by sa mali nahradiť niektoré ustanovenia vykonávacieho nariadenia Komisie (EÚ) č. 716/2013 (3), ktoré sa zrušuje delegovaným nariadením Komisie (EÚ) 2021/[2021/1235 (4).
                  
               
                     (2)
                  
                  
                     Nariadenie (EÚ) 2019/787 umožňuje viacerým skupinám z rôznych členských štátov alebo tretích krajín podať spoločnú žiadosť o zápis zemepisných označení liehovín do registra. V záujme jasnosti by sa mali stanoviť dodatočné pravidlá podávania takýchto spoločných žiadostí, ktoré sa týkajú územia viac ako jedného štátu.
                  
               
                     (3)
                  
                  
                     S cieľom zabezpečiť zavedenie jednotných a účinných postupov by sa mali stanoviť pravidlá týkajúce sa požadovaných informácií a formulárov potrebných pri žiadostiach o zápis do registra, žiadostiach o schválenie zmien špecifikácie výrobku na úrovni Únie, oznámení o schválení štandardných a dočasných zmien, oznámení o námietke, odôvodnených námietok, oznámení o ukončení konzultácií súvisiacich s námietkovým konaním a žiadostí o zrušenie zápisu do registra.
                  
               
                     (4)
                  
                  
                     Zemepisná oblasť zemepisných označení, pre ktoré sa žiada ochrana, by mala byť v špecifikácii výrobku opísaná podrobne, presne a jednoznačne, aby výrobcovia, príslušné orgány a kontrolné orgány mohli vychádzať z istého, jasného a spoľahlivého základu. Jednotný dokument by mal okrem toho obsahovať stručný opis zemepisnej oblasti.
                  
               
                     (5)
                  
                  
                     Záujmy tretích strán v členskom štáte by sa mali chrániť v prípade, že sa na základe pripomienok Komisie v súvislosti s preskúmaním vykonaným podľa článku 30 ods. 1 nariadenia (EÚ) 2019/787 vykonajú podstatné zmeny špecifikácie výrobku predloženej spolu so žiadosťou. Takéto zmeny by sa mali primeranou formou zverejniť na úrovni členských štátov, aby fyzické alebo právnické osoby, ktoré majú oprávnený záujem, mohli podať námietku.
                  
               
                     (6)
                  
                  
                     V záujme právnej istoty a efektívneho riadenia systému by sa mali stanoviť podrobné pravidlá týkajúce sa požiadaviek a lehôt pre námietkové konanie, žiadosti o schválenie zmien na úrovni Únie, oznámenia schválenia štandardných alebo dočasných zmien a žiadosti o zrušenie.
                  
               
                     (7)
                  
                  
                     V súlade s článkom 27 ods. 1 nariadenia (EÚ) 2019/787 má Komisia zaslať oznámenie o námietke, ktorá bola podaná proti žiadosti o zápis zemepisného označenia do registra alebo žiadosti o schválenie zmeny na úrovni Únie alebo proti žiadosti o zrušenie, orgánu, subjektu alebo osobe, ktoré žiadosť podali. Z dôvodu transparentnosti a hospodárnosti tohto procesu by uvedené oznámenie malo obsahovať meno/názov a kontaktné údaje namietateľa. Žiadateľ by tak mohol bezodkladne začať neformálne konzultácie s potenciálnym namietateľom, ktoré by prípadne mohli prispieť k vyjasneniu problematickej otázky skôr, ako namietateľ zašle odôvodnenú námietku.
                  
               
                     (8)
                  
                  
                     Ak po oznámení o námietke nasleduje prípustná odôvodnená námietka, Komisia poskytne orgánu, subjektu alebo osobe, ktorá podala oznámenie o námietke, a orgánu, subjektu alebo osobe, ktorá podala žiadosť o zápis do registra, žiadosť o zmenu alebo žiadosť o zrušenie, kontaktné údaje druhej strany, aby mohli začať príslušné konzultácie podľa článku 27 ods. 3 nariadenia (EÚ) 2019/787.
                  
               
                     (9)
                  
                  
                     Meno/názov žiadateľa, ktorý podáva žiadosť o schválenie zmeny na úrovni Únie alebo meno fyzickej osoby alebo názov právnickej osoby, ktorá podáva žiadosť o zrušenie podľa článkov 31 alebo 32 nariadenia (EÚ) 2019/787, sa uverejní s cieľom identifikovať osoby, ktoré začali postup zmeny alebo zrušenia, a umožniť potenciálnym namietateľom spochybniť oprávnený záujem žiadateľa.
                  
               
                     (10)
                  
                  
                     Na to, aby boli štandardné a dočasné zmeny uverejnené a uplatniteľné na území Únie v súlade s novým systémom právomocí pri zmenách stanoveným v článku 31 nariadenia (EÚ) 2019/787, je potrebné uverejnenie schválených zmien v Úradnom vestníku Európskej únie. Uverejnenie schválenej štandardnej zmeny týkajúcej sa zemepisného označenia pochádzajúceho z tretej krajiny, ktoré oznámila fyzická alebo právnická osoba, môže obsahovať osobné údaje s cieľom identifikovať osobu zodpovednú za prenos takejto zmeny.
                  
               
                     (11)
                  
                  
                     Mali by sa prevziať existujúce pravidlá týkajúce sa reprodukcie symbolu Únie pre chránené zemepisné označenia poľnohospodárskych výrobkov a potravín stanovené vo vykonávacom nariadení Komisie (EÚ) č. 668/2014 (5), aby spotrebitelia vedeli rozpoznať liehoviny s chráneným zemepisným označením.
                  
               
                     (12)
                  
                  
                     Pridaná hodnota zemepisného označenia spočíva v dôvere spotrebiteľov. Schéma môže byť dôveryhodná len vtedy, ak umožňuje účinné overovanie, kontrolu a audit, ktorých súčasťou je systém kontrol vo všetkých fázach výroby, spracovania a distribúcie riadený príslušnými orgánmi určenými členskými štátmi podľa článku 43 ods. 1 nariadenia (EÚ) 2019/787 v spojení s článkom 38 ods. 2 uvedeného nariadenia. V záujme optimálneho fungovania jednotného trhu je dôležité, aby výrobcovia mohli v rozličných situáciách rýchlo a ľahko preukázať, že sú oprávnení používať chránený názov, napríklad pri kontrolách colných úradníkov, trhových inšpekciách alebo na požiadanie obchodných subjektov. Systém stanovený členskými štátmi by mal okrem toho zaručiť, aby výrobcovia dodržiavajúci pravidlá mali nárok na to, aby sa na nich vzťahovalo overovanie súladu špecifikácie výrobku.
                  
               
                     (13)
                  
                  
                     Mali by sa stanoviť pravidlá a formuláre, pokiaľ ide o dôkaz o certifikácii liehovín so zemepisným označením vzťahujúcim sa na zemepisnú oblasť v tretej krajine.
                  
               
                     (14)
                  
                  
                     V záujme účinného administratívneho riadenia a so zreteľom na skúsenosti získané vďaka informačným systémom zavedeným Komisiou by sa komunikácia medzi členskými štátmi a Komisiou mala zjednodušiť a informácie by sa mali vymieňať v súlade s delegovaným nariadením Komisie (EÚ) 2017/1183 (6) a vykonávacím nariadením Komisie (EÚ) 2017/1185 (7).
                  
               
                     (15)
                  
                  
                     Na spravovanie žiadostí o ochranu zemepisných označení potravín, vín, liehovín a aromatizovaných vín zaviedla Komisia informačný systém eAmbrosia. Členské štáty a Komisia by mali naďalej používať tento systém na účely oznamovania postupov týkajúcich sa žiadostí o zápis liehovín do registra a schvaľovania zmien špecifikácie výrobku liehovín. Vzhľadom na prísny systém akreditácie by sa však tento systém nemal používať na komunikáciu s členskými štátmi o postupoch pri námietkach a žiadostiach o zrušenie, a kým sa nezavedú nevyhnutné záruky digitálnej bezpečnosti, nemal by sa používať na komunikáciu s tretími krajinami. Namiesto toho by v prípade konaní o námietkach a žiadostiach o zrušenie mali členské štáty, príslušné orgány a výrobcovia z tretích krajín, ako aj fyzické alebo právnické osoby, ktoré majú oprávnený záujem podľa nariadenia (EÚ) 2019/787, komunikovať s Komisiou elektronickou poštou.
                  
               
                     (16)
                  
                  
                     Mal by sa stanoviť spôsob, akým Komisia zverejňuje informácie týkajúce sa zemepisných označení v sektore liehovín.
                  
               
                     (17)
                  
                  
                     Postupy zápisu do registra, zmien špecifikácie výrobku a zrušenia zápisu do registra zemepisných označení liehovín s pôvodom v Únii a postupy týkajúce sa kontroly podľa nariadenia (EÚ) 2019/787, delegovaného nariadenia (EÚ) 2021/1235 a tohto nariadenia vykonáva Komisia a členské štáty. Komisia a členské štáty sú zodpovedné za rôzne etapy každého typu postupu. Členské štáty sú zodpovedné za prvú etapu, t. j. za prijatie žiadosti od skupiny výrobcov, jej posúdenie vrátane uskutočnenia vnútroštátneho námietkového konania a jej zaslanie Komisii v závislosti od výsledkov posúdenia. Komisia je zodpovedná za dôkladné preskúmanie žiadostí vrátane uskutočnenia nadnárodného námietkového konania, ako aj za prijatie rozhodnutia o udelení ochrany zemepisnému označeniu. Komisia vykonáva aj zodpovedajúce postupy pri zemepisných označeniach s pôvodom v tretích krajinách.
                  
               
                     (18)
                  
                  
                     Aby sa minimalizovalo odhalenie osobných údajov, by sa v dokumentoch, ktoré sa majú predkladať v priebehu príslušných postupov, pokiaľ možno malo vyžadovať čo najmenej osobných údajov. Komisia a členské štáty však napriek tomu možno budú musieť spracúvať informácie, ktoré obsahujú osobné údaje, ako sú osobné mená a kontaktné údaje. V riadne odôvodnených prípadoch môže byť potrebné takéto údaje poskytnúť či zverejniť.
                  
               
                     (19)
                  
                  
                     Komisia pri spracovaní osobných údajov v priebehu týchto postupov uplatňuje nariadenie Európskeho parlamentu a Rady (EÚ) 2018/1725 (8). Je vhodné objasniť, že Komisia sa má v súvislosti so spracovaním osobných údajov v rámci postupov, za ktoré je zodpovedná podľa nariadenia (EÚ) 2019/787, považovať za prevádzkovateľa v zmysle nariadenia (EÚ) 2018/1725.
                  
               
                     (20)
                  
                  
                     Na spracovanie osobných údajov vykonávané členskými štátmi v priebehu príslušných postupov sa vzťahuje nariadenie Európskeho parlamentu a Rady (EÚ) 2016/679 (9). Preto je vhodné objasniť, že príslušné orgány členských štátov sa majú v súvislosti so spracovaním osobných údajov v rámci postupov, za ktoré sú zodpovedné podľa nariadenia (EÚ) 2019/787, považovať za prevádzkovateľov v zmysle nariadenia (EÚ) 2016/679.
                  
               
                     (21)
                  
                  
                     Opatrenia stanovené v tomto nariadení sú v súlade so stanoviskom Výboru pre liehoviny,
                  
               PRIJALA TOTO NARIADENIE:
         KAPITOLA I
         
            Úvodné ustanovenia
         
         
            Článok 1
            Predmet úpravy
            Týmto nariadením sa stanovujú pravidlá uplatňovania nariadenia (EÚ) 2019/787, pokiaľ ide o zemepisné označenia liehovín, a najmä pokiaľ ide o:
            
                        a)
                     
                     
                        žiadosti o zápis do registra;
                     
                  
                        b)
                     
                     
                        námietkové konanie;
                     
                  
                        c)
                     
                     
                        zmeny špecifikácie výrobkov;
                     
                  
                        d)
                     
                     
                        zrušenie zápisu do registra;
                     
                  
                        e)
                     
                     
                        používanie symbolu Únie;
                     
                  
                        f)
                     
                     
                        kontroly;
                     
                  
                        g)
                     
                     
                        oznámenia.
                     
                  
         KAPITOLA II
         
            Osobitné ustanovenia
         
         
            ODDIEL 1
         
         
            ŽIADOSŤ O ZÁPIS DO REGISTRA
         
         
            Článok 2
            [Vykonávacia právomoc v zmysle článku 42 ods. 2 nariadenia (EÚ) 2019/787] Spoločné žiadosti
            
               1.   Na účely článku 24 ods. 4 nariadenia (EÚ) 2019/787 musia byť pri spoločných žiadostiach o zápis do registra požiadavky stanovené v článku 23 nariadenia (EÚ) 2019/787 a článku 2 delegovaného nariadenia (EÚ) 2021/1235 splnené vo všetkých dotknutých členských štátoch a tretích krajinách. Článok 3 delegovaného nariadenia (EÚ) 2021/1235 sa uplatňuje na všetky dotknuté členské štáty.
            
            
               2.   Členskému štátu, orgánu tretej krajiny alebo žiadateľovi s bydliskom alebo sídlom v tretej krajine, ktorý predloží Komisii spoločnú žiadosť uvedenú v odseku 1, je potrebné zaslať všetky oznámenia a rozhodnutia vydané Komisiou.
            
         
         
            Článok 3
            [Vykonávacia právomoc v zmysle článku 42 ods. 2 nariadenia (EÚ) 2019/787] Jednotný dokument
            
               1.   Na účely článku 23 ods. 1 prvého pododseku písm. c) a článku 23 ods. 2 písm. b) nariadenia (EÚ) 2019/787 musí byť jednotný dokument stručný a jeho text nesmie presiahnuť 2 500 slov, s výnimkou riadne odôvodnených prípadov.
            
            
               2.   Ak sa žiadosť týka zemepisnej oblasti v členskom štáte, jednotný dokument sa musí vypracovať v súlade s formulárom, ktorý je k dispozícii v digitálnych systémoch uvedených v článku 13 ods. 1 prvom pododseku písm. a).
            
            
               3.   Ak sa žiadosť týka zemepisnej oblasti v tretej krajine, orgán tretej krajiny alebo žiadateľ s bydliskom alebo sídlom v tretej krajine použije vzor jednotného dokumentu uvedený v prílohe I. Takto poskytnuté informácie môže Komisia vložiť do svojich digitálnych systémov.
            
            
               4.   Odseky 1 a 2 sa uplatňujú aj na jednotný dokument, ktorý je predmetom žiadosti o uverejnenie podľa článku 50 ods. 6 nariadenia (EÚ) 2019/787.
            
         
         
            Článok 4
            [Vykonávacia právomoc v zmysle článku 42 ods. 1 písm. a) nariadenia (EÚ) 2019/787] Zemepisná oblasť
            Zemepisná oblasť uvedená v článku 22 ods. 1 prvom pododseku písm. d) nariadenia (EÚ) 2019/787 sa v špecifikácii výrobku definuje presným spôsobom tak, aby nevznikli žiadne nejasnosti a v najväčšej možnej miere sa zohľadnili fyzické alebo administratívne hranice.
         
         
            Článok 5
            [Vykonávacia právomoc v zmysle článku 42 ods. 2 nariadenia (EÚ) 2019/787] Dodatočné preskúmanie na vnútroštátnej úrovni
            Ak sa po výmene informácií medzi Komisiou a dotknutým členským štátom podľa článku 30 ods. 1 nariadenia (EÚ) 2019/787 vykonajú podstatné zmeny špecifikácie výrobku, tieto zmeny sa v príslušnom členskom štáte primerane uverejnia, aby každá fyzická alebo právnická osoba s oprávneným záujmom, ktorá má bydlisko alebo sídlo na území daného členského štátu, mohla podať námietku skôr, než sa nové znenie jednotného dokumentu zašle Komisii.
            V prípadoch, keď má prebehnúť dodatočné vnútroštátne námietkové konanie, môže Komisia na žiadosť dotknutého členského štátu predĺžiť lehotu na vyjadrenie uvedenú v článku 30 ods. 1 nariadenia (EÚ) 2019/787 maximálne na šesť mesiacov.
            Elektronický odkaz na uverejnenú špecifikáciu výrobku sa aktualizuje tak, aby viedol ku konsolidovanej verzii navrhovanej špecifikácie výrobku.
         
         
            ODDIEL 2
         
         
            NÁMIETKOVÉ KONANIE
         
         
            Článok 6
            [Vykonávacia právomoc v zmysle článku 42 ods. 1 písm. b) nariadenia (EÚ) 2019/787] Procesné pravidlá pri podávaní námietky
            
               1.   Oznámenie o námietke podľa článku 27 ods. 1 prvého pododseku nariadenia (EÚ) 2019/787 musí obsahovať:
               
                           a)
                        
                        
                           názov uverejnený v sérii C Úradného vestníka Európskej únie, ktorého sa námietka týka;
                        
                     
                           b)
                        
                        
                           odkaz na sériu C Úradného vestníka Európskej únie, v ktorej bola uverejnená predmetná žiadosť o zápis názvu do registra, žiadosť o zmenu na úrovni Únie alebo žiadosť o zrušenie;
                        
                     
                           c)
                        
                        
                           názov a kontaktné údaje orgánu členského štátu alebo tretej krajiny alebo meno a kontaktné údaje fyzickej osoby alebo názov a kontaktné údaje právnickej osoby, ktorá podáva oznámenie o námietke;
                        
                     
                           d)
                        
                        
                           vyhlásenie, že žiadosť by mohla porušovať požiadavky kapitoly III nariadenia (EÚ) 2019/787.
                        
                     Oznámenie o námietke musí byť vypracované v súlade s formulárom uvedeným v prílohe II.
            
            
               2.   Odôvodnená námietka podľa článku 27 ods. 2 nariadenia (EÚ) 2019/787 musí obsahovať:
               
                           a)
                        
                        
                           názov uverejnený v sérii C Úradného vestníka Európskej únie, ktorého sa námietka týka;
                        
                     
                           b)
                        
                        
                           odkaz na sériu C Úradného vestníka Európskej únie, v ktorej bol uverejnený názov, ktorého sa námietka týka;
                        
                     
                           c)
                        
                        
                           názov a kontaktné údaje orgánu členského štátu alebo tretej krajiny alebo meno a kontaktné údaje fyzickej osoby alebo názov a kontaktné údaje právnickej osoby, ktorá podáva odôvodnenú námietku;
                        
                     
                           d)
                        
                        
                           opis oprávneného záujmu fyzickej alebo právnickej osoby, ktorá podala oznámenie o námietke; táto požiadavka sa nevzťahuje na vnútroštátne orgány;
                        
                     
                           e)
                        
                        
                           uvedenie dôvodov námietky podľa článku 28 nariadenia (EÚ) 2019/787;
                        
                     
                           f)
                        
                        
                           podrobné informácie o skutočnostiach, dôkazoch a pripomienkach na podporu námietky.
                        
                     V relevantných prípadoch môžu byť k odôvodnenej námietke priložené podporné dokumenty.
               Odôvodnená námietka musí byť vypracovaná v súlade s formulárom uvedeným v prílohe III. Odchylne od tohto pravidla môže Komisia akceptovať odôvodnenú námietku, ktorá nebola vypracovaná v súlade s uvedeným formulárom, pod podmienkou, že obsahuje všetky požadované informácie uvedené v tomto článku.
            
            
               3.   Na účely článku 27 ods. 1 piateho pododseku nariadenia (EÚ) 2019/787 sa názov a kontaktné údaje orgánu alebo meno/názov a kontaktné údaje osoby, ktorá podala oznámenie o námietke, oznámia orgánu, subjektu alebo osobe, ktorá podala žiadosť o zápis do registra alebo schválenie zmeny na úrovni Únie alebo žiadosť o zrušenie.
            
            
               4.   Na účely článku 27 ods. 3 nariadenia (EÚ) 2019/787 sa názov a kontaktné údaje orgánu alebo meno/názov a kontaktné údaje osoby, ktorá predložila odôvodnenú námietku, a orgánu, subjektu alebo osoby, ktoré podali žiadosť o zápis do registra alebo schválenie zmeny na úrovni Únie alebo žiadosť o zrušenie, oznámia druhej strane.
            
            
               5.   Výsledky konzultácií uvedených v článku 27 ods. 3 nariadenia (EÚ) 2019/787 sa do jedného mesiaca od ukončenia konzultácií oznámia Komisii. Takéto oznámenie musí obsahovať:
               
                           a)
                        
                        
                           názov uverejnený v sérii C Úradného vestníka Európskej únie, ktorého sa námietka týka;
                        
                     
                           b)
                        
                        
                           odkaz na sériu C Úradného vestníka Európskej únie, v ktorej bol uverejnený názov, ktorého sa námietka týka;
                        
                     
                           c)
                        
                        
                           meno/názov namietateľa alebo namietateľov;
                        
                     
                           d)
                        
                        
                           výsledok konzultácií;
                        
                     
                           e)
                        
                        
                           informácia o tom, či došlo k zmenám jednotného dokumentu alebo špecifikácie výrobku a opis príslušných zmien.
                        
                     Oznámenie o ukončení konzultácií súvisiacich s námietkovým konaním sa vypracuje v súlade s formulárom uvedeným v prílohe IV k tomuto nariadeniu.
            
         
         
            ODDIEL 3
         
         
            ZMENY ŠPECIFIKÁCIE VÝROBKU
         
         
            Článok 7
            [Vykonávacia právomoc v zmysle článku 42 ods. 1 písm. c) nariadenia (EÚ) 2019/787] Žiadosti o zmeny na úrovni Únie
            
               1.   Žiadosť o schválenie zmeny špecifikácie výrobku na úrovni Únie podľa článku 31 nariadenia (EÚ) 2019/787 musí obsahovať:
               
                           a)
                        
                        
                           chránený názov, ktorého sa zmena týka;
                        
                     
                           b)
                        
                        
                           meno/názov a kontaktné údaje žiadateľa a opis oprávneného záujmu žiadateľa;
                        
                     
                           c)
                        
                        
                           položky v špecifikácii výrobku a v jednotnom dokumente, ktorých sa zmena týka;
                        
                     
                           d)
                        
                        
                           vysvetlenie, prečo zmena zodpovedá definícii zmeny na úrovni Únie uvedenej v článku 31 nariadenia (EÚ) 2019/787;
                        
                     
                           e)
                        
                        
                           opis a dôvody každej navrhovanej zmeny;
                        
                     
                           f)
                        
                        
                           konsolidovaný jednotný dokument v znení zmien;
                        
                     
                           g)
                        
                        
                           elektronický odkaz na uverejnenie konsolidovanej špecifikácie výrobku v znení zmien;
                        
                     
                           h)
                        
                        
                           vyhlásenie členského štátu, že dospel k záveru, že žiadosť spĺňa požiadavky nariadenia (EÚ) 2019/787 a predpisov prijatých na základe uvedeného nariadenia;
                        
                     
                           i)
                        
                        
                           len v prípade žiadostí z tretích krajín dôkaz o tom, že požadovaná zmena je v súlade so zákonmi o ochrane zemepisných označení platnými v danej tretej krajine.
                        
                     Opis a dôvody uvedené v písmene e) a dokument uvedený v písmene f) s výnimkou riadne odôvodnených prípadov nesmú jednotlivo presiahnuť 2 500 slov.
            
            
               2.   Žiadosť o schválenie zmeny na úrovni Únie musí byť stručná a s výnimkou riadne odôvodnených prípadov nesmie presiahnuť 5 000 slov. Žiadosť členského štátu sa vypracuje v súlade s formulárom, ktorý je k dispozícii v digitálnych systémoch uvedených v článku 13 ods. 1 prvom pododseku písm. a). Žiadatelia z tretích krajín použijú formulár uvedený v prílohe V. Takto poskytnuté informácie môže Komisia vložiť do svojich digitálnych systémov.
            
            
               3.   Zmenený jednotný dokument sa vypracuje v súlade s článkom 3. Namiesto elektronického odkazu na uverejnenú špecifikáciu výrobku môže žiadosť tretej krajiny obsahovať konsolidovanú verziu špecifikácie výrobku.
            
            
               4.   Na účely článku 31 ods. 4 nariadenia (EÚ) 2019/787 v spojení s článkom 26 ods. 2 uvedeného nariadenia Komisia okrem jednotného dokumentu v znení zmien a odkazu na uverejnenie špecifikácie výrobku v znení zmien uverejní v sérii C Úradného vestníka Európskej únie žiadosť o schválenie zmeny špecifikácie výrobku na úrovni Únie.
               Mená fyzických osôb, názvy právnických osôb alebo mená úradníkov členského štátu alebo tretích krajín predkladajúcich žiadosť sa uverejnia ako súčasť uvedenej žiadosti.
            
         
         
            Článok 8
            [Vykonávacia právomoc v zmysle článku 42 ods. 1 písm. c) nariadenia (EÚ) 2019/787] Oznámenie štandardnej zmeny
            
               1.   Oznámenie o schválení štandardnej zmeny špecifikácie výrobku podľa článku 8 ods. 2 druhého pododseku a článku 8 ods. 3, 7 a 8 delegovaného nariadenia (EÚ) 2021/1235 musí obsahovať:
               
                           a)
                        
                        
                           odkaz na chránený názov, ktorého sa týka štandardná zmena;
                        
                     
                           b)
                        
                        
                           vysvetlenie, prečo zmena zodpovedá definícii štandardnej zmeny uvedenej v článku 31 nariadenia (EÚ) 2019/787;
                        
                     
                           c)
                        
                        
                           opis schválenej zmeny a informácia o tom, či sa zmena týka aj jednotného dokumentu;
                        
                     
                           d)
                        
                        
                           zhrnutie dôvodov, na základe ktorých je zmena potrebná;
                        
                     
                           e)
                        
                        
                           rozhodnutie o schválení štandardnej zmeny podľa článku 8 ods. 2 a 3 delegovaného nariadenia (EÚ) 2021/1235;
                        
                     
                           f)
                        
                        
                           v relevantných prípadoch konsolidované znenie jednotného dokumentu v znení zmien;
                        
                     
                           g)
                        
                        
                           elektronický odkaz na uverejnenie konsolidovanej špecifikácie výrobku v znení zmien.
                        
                     
            
               2.   Ak oznámenie podáva členský štát, musí obsahovať jeho vyhlásenie, že dospel k záveru, že schválená zmena spĺňa požiadavky nariadenia (EÚ) 2019/787 a predpisov prijatých na základe uvedeného nariadenia.
            
            
               3.   V prípade liehovín s pôvodom v tretích krajinách musí oznámenie orgánov tretej krajiny alebo žiadateľa z tretej krajiny, ktorý má oprávnený záujem, obsahovať názov tretej krajiny alebo názov/meno žiadateľa zasielajúceho oznámenie a dôkaz, že zmena je uplatniteľná v tretej krajine. Namiesto elektronického odkazu na uverejnenú špecifikáciu výrobku môže obsahovať špecifikáciu výrobku v uverejnenom znení.
            
            
               4.   Oznámenie členského štátu o schválení štandardnej zmeny sa vypracuje v súlade s formulárom, ktorý je k dispozícii v digitálnych systémoch uvedených v článku 13 ods. 1 prvom pododseku písm. a). Žiadatelia z tretích krajín použijú na oznámenia formulár uvedený v prílohe VI. Takto poskytnuté informácie môže Komisia vložiť do svojich digitálnych systémov.
            
            
               5.   Na účely článku 8 ods. 5 delegovaného nariadenia (EÚ) 2021/1235 sa názov členského štátu alebo tretej krajiny alebo meno fyzickej osoby alebo názov právnickej osoby, ktorá predkladá oznámenie o schválení štandardnej zmeny špecifikácie výrobku so zemepisným označením, uverejňuje ako súčasť oznámenia.
            
         
         
            Článok 9
            [Vykonávacia právomoc v zmysle článku 42 ods. 1 písm. c) nariadenia (EÚ) 2019/787] Oznámenie dočasnej zmeny
            
               1.   Oznámenie o schválení dočasnej zmeny špecifikácie výrobku podľa článku 10 ods. 1 až 4 delegovaného nariadenia (EÚ) 2021/1235 musí obsahovať:
               
                           a)
                        
                        
                           odkaz na chránený názov, ktorého sa týka;
                        
                     
                           b)
                        
                        
                           opis schválenej dočasnej zmeny spolu s jej odôvodnením podľa článku 31 ods. 3 nariadenia (EÚ) 2019/787;
                        
                     
                           c)
                        
                        
                           odkaz na oficiálne uznanie prírodných katastrof či nepriaznivých poveternostných podmienok príslušnými orgánmi alebo na uloženie povinných sanitárnych a fytosanitárnych opatrení;
                        
                     
                           d)
                        
                        
                           elektronický odkaz na uverejnené vnútroštátne rozhodnutie o schválení dočasnej zmeny.
                        
                     
            
               2.   Ak oznámenie podáva členský štát, musí obsahovať jeho vyhlásenie, že dospel k záveru, že schválená zmena spĺňa požiadavky nariadenia (EÚ) 2019/787 a predpisov prijatých na základe uvedeného nariadenia.
            
            
               3.   V prípade liehovín s pôvodom v tretích krajinách musí oznámenie orgánov tretej krajiny alebo žiadateľa z tretej krajiny, ktorý má oprávnený záujem, obsahovať názov tretej krajiny alebo názov/meno žiadateľa zasielajúceho oznámenie a dôkaz, že zmena je uplatniteľná v tretej krajine. Namiesto elektronického odkazu na uverejnenú špecifikáciu výrobku môže obsahovať vnútroštátne rozhodnutie o schválení dočasnej zmeny v uverejnenom znení.
            
            
               4.   Oznámenie členského štátu o schválení dočasnej zmeny sa vypracuje v súlade s formulárom, ktorý je k dispozícii v digitálnych systémoch uvedených v článku 13 ods. 1 prvom pododseku písm. a). V prípade oznámení z tretích krajín sa používa formulár uvedený v prílohe VII. Takto poskytnuté informácie môže Komisia vložiť do svojich digitálnych systémov.
            
            
               5.   Na účely článku 10 ods. 5 delegovaného nariadenia (EÚ) 2021/1235 sa názov členského štátu alebo tretej krajiny alebo meno fyzickej osoby alebo názov právnickej osoby, ktorá predkladá oznámenie o schválení dočasnej zmeny špecifikácie výrobku so zemepisným označením, uverejňuje ako súčasť oznámenia.
            
         
         
            ODDIEL 4
         
         
            ZRUŠENIE
         
         
            Článok 10
            [Vykonávacia právomoc v zmysle článku 42 ods. 1 písm. d) nariadenia (EÚ) 2019/787] Žiadosti o zrušenie
            
               1.   Žiadosť o zrušenie zápisu zemepisného označenia do registra podľa článku 32 nariadenia (EÚ) 2019/787 musí obsahovať:
               
                           a)
                        
                        
                           odkaz na chránený názov, ktorého sa týka;
                        
                     
                           b)
                        
                        
                           členský štát alebo tretiu krajinu, kde sa nachádza zemepisná oblasť;
                        
                     
                           c)
                        
                        
                           názov a kontaktné údaje orgánu alebo právnickej osoby, ktorá chce zrušiť zápis do registra. Ak o zrušenie požiada fyzická osoba, v žiadosti sa nemusia uviesť meno a iné osobné údaje, a môžu sa Komisii zaslať samostatne;
                        
                     
                           d)
                        
                        
                           opis oprávneného záujmu fyzickej alebo právnickej osoby, ktorá chce zrušiť zápis do registra. Táto požiadavka sa nevzťahuje na vnútroštátne orgány;
                        
                     
                           e)
                        
                        
                           uvedenie dôvodov zrušenia;
                        
                     
                           f)
                        
                        
                           podrobné informácie o skutočnostiach, dôkazoch a pripomienkach na podporu žiadosti o zrušenie;
                        
                     
                           g)
                        
                        
                           vyhlásenie členského štátu, že dospel k záveru, že žiadosť o zrušenie spĺňa požiadavky článku 32 nariadenia (EÚ) 2019/787 a predpisov prijatých na základe uvedeného nariadenia.
                        
                     V prípade potreby môžu byť k žiadosti o zrušenie priložené podporné dokumenty.
            
            
               2.   Žiadosť o zrušenie musí byť vypracovaná v súlade s formulárom uvedeným v prílohe VIII.
            
            
               3.   Na účely článku 32 ods. 1 druhého pododseku nariadenia (EÚ) 2019/787 v spojení s článkom 26 ods. 2 uvedeného nariadenia Komisia uverejní žiadosť o zrušenie v sérii C Úradného vestníka Európskej únie. Mená fyzických osôb alebo názvy právnických osôb alebo mená úradníkov z členského štátu alebo tretích krajín, ktoré podávajú žiadosť o zrušenie, sa uverejnia ako súčasť danej žiadosti.
            
         
         
            ODDIEL 5
         
         
            POUŽÍVANIE SYMBOLU ÚNIE
         
         
            Článok 11
            [Vykonávacia právomoc v zmysle článku 20 písm. c) nariadenia (EÚ) 2019/787] Symbol Únie
            Symbol Únie, ktorý slúži ako informácia o tom, že názov je chránený ako zemepisné označenie, a ktorý je predmetom článku 16 nariadenia (EÚ) 2019/787, sa reprodukuje v súlade s prílohou X k vykonávaciemu nariadeniu (EÚ) č. 668/2014.
         
         
            ODDIEL 6
         
         
            KONTROLY
         
         
            Článok 12
            [Vykonávacia právomoc v zmysle článku 42 ods. 1 písm. e) nariadenia (EÚ) 2019/787] Overovanie súladu so špecifikáciou výrobku
            
               1.   Na účely tohto článku „výrobca liehoviny so zemepisným označením“ alebo „spracovateľ liehoviny so zemepisným označením“ (ďalej len „výrobca“ alebo „spracovateľ“) je hospodársky subjekt, ktorého činnosti sú opísané v špecifikácii výrobku týkajúcej sa zodpovedajúceho zemepisného označenia.
            
            
               2.   Každý výrobca alebo spracovateľ, ktorý dodržiava pravidlá stanovené v kapitole III nariadenia (EÚ) 2019/787, má právo na to, aby sa naňho vzťahovalo overenie súladu so špecifikáciou výrobku podľa článku 38 uvedeného nariadenia. Výrobca alebo spracovateľ oznámi svoju činnosť príslušnému orgánu uvedenému v článku 38 ods. 2 prvom pododseku písm. a) nariadenia (EÚ) 2019/787.
            
            
               3.   Pokiaľ sa pri overovaní súladu podľa článku 38 nariadenia (EÚ) 2019/787 zistí, že výrobok výrobcu alebo spracovateľa je v súlade so špecifikáciou výrobku so zemepisným označením chráneného v súlade s uvedeným nariadením:
               
                           a)
                        
                        
                           výrobcovi alebo spracovateľovi sa vystaví certifikát o súlade so špecifikáciou výrobku, pričom môže ísť aj o overenú kópiu. Certifikát musí existovať aspoň v elektronickej forme a možno ho umiestniť na webovú stránku, ku ktorej má výrobca alebo spracovateľ prístup a odkiaľ si ho môže stiahnuť. Na certifikáte musí byť uvedený dátum jeho vydania. Certifikovaní výrobcovia alebo spracovatelia musia certifikát predložiť každému úradnému kontrolnému orgánu alebo inému orgánu presadzovania práva. Môžu svoj certifikát sprístupniť aj verejnosti alebo každej osobe, ktorá v rámci obchodnej činnosti prípadne požiada o dôkaz o certifikácii. Takýto certifikát musí byť vyhotovený v latinke alebo doplnený prepisom alebo transliteráciou do latinky, alebo
                        
                     
                           b)
                        
                        
                           výrobca alebo spracovateľ sa zapíše do zoznamu schválených výrobcov alebo spracovateľov, ktorý zostavil príslušný orgán. Zápis v zozname sa sprístupní každému výrobcovi alebo spracovateľovi, ktorý je v ňom uvedený, pričom môže ísť o relevantný výpis z kompletného zoznamu. Zoznam musí existovať aspoň v elektronickej forme a možno ho umiestniť na webovú stránku, ku ktorej má výrobca alebo spracovateľ prístup a odkiaľ si môže stiahnuť úradný výpis zodpovedajúceho zápisu. Vo výpise musí byť uvedený dátum jeho vyhotovenia. Výrobca alebo spracovateľ musia zápis v zozname na požiadanie poskytnúť každému kontrolnému orgánu alebo inému orgánu presadzovania práva. Zápis môžu sprístupniť aj verejnosti a každej osobe, ktorá v rámci obchodnej činnosti prípadne požiada o dôkaz zápisu do zoznamu. Zápis musí byť vyhotovený v latinke alebo doplnený prepisom alebo transliteráciou do latinky.
                        
                     
            
               4.   Certifikát a zápis v zozname uvedené v odseku 3 sa pravidelne aktualizujú na základe posúdenia rizika. Certifikát a zápis musia obsahovať aspoň tieto údaje:
               
                           a)
                        
                        
                           názov chráneného zemepisného označenia;
                        
                     
                           b)
                        
                        
                           kategória liehoviny;
                        
                     
                           c)
                        
                        
                           číslo výrobcu (nepovinný údaj);
                        
                     
                           d)
                        
                        
                           obchodné meno a kontaktné údaje výrobcu alebo spracovateľa;
                        
                     
                           e)
                        
                        
                           obchodné meno alebo úradný názov a kontaktné údaje kontrolného orgánu alebo orgánu zodpovedného za zápis do zoznamu;
                        
                     
                           f)
                        
                        
                           obchodná činnosť výrobcu alebo spracovateľa, ktorému bol vystavený certifikát alebo ktorý bol zapísaný do zoznamu, t. j. „výroba“, „spracovanie“, „fľašovanie (balenie)“ a/alebo „iné“ (špecifikujte);
                        
                     
                           g)
                        
                        
                           dátum vystavenia certifikátu alebo zápisu do zoznamu;
                        
                     
                           h)
                        
                        
                           podpis, pečiatka alebo značka kontrolného orgánu alebo orgánu, ktorý je zodpovedný za zápis do zoznamu, prípadne v elektronickej forme.
                        
                     
            
               5.   Ak bol výrobcovi alebo spracovateľovi odňatý certifikát alebo ak bol výrobca alebo spracovateľ vyradený zo zoznamu, členské štáty zabezpečia, aby výrobca alebo spracovateľ odstránil certifikát alebo zápis v zozname z webovej stránky, resp. aby prestal tento certifikát alebo zápis v zozname používať.
            
            
               6.   Na uľahčenie voľného pohybu v rámci Únie môžu orgány vystavujúce certifikáty a orgány zodpovedné za zápisy do zoznamu podľa odseku 3 použiť formulár uvedený v prílohe IX.
            
            
               7.   V prípade výrobkov vyrobených v tretích krajinách výrobca alebo spracovateľ, ktorého výrobok so zemepisným označením zapísaným do registra sa dováža do Únie, musí na požiadanie poskytnúť dovozcovi výrobku do Únie dôkaz o tom, že vnútroštátny kontrolný orgán alebo certifikačný orgán danej tretej krajiny mu vystavil certifikát ako výrobcovi alebo spracovateľovi výrobku s uvedeným zemepisným označením.
               Dôkaz o certifikácii môže pozostávať z certifikátu alebo zápisu v zozname oprávnených výrobcov alebo spracovateľov a môže ho poskytnúť priamo uvedený vnútroštátny kontrolný alebo certifikačný orgán. Dôkaz o certifikácii môže byť vo vytlačenej alebo elektronickej forme. Musí byť v úradnom jazyku Únie, resp. musí byť k nemu priložený preklad do úradného jazyka Únie, v písomných znakoch, ktoré sú zrozumiteľné v členskom štáte alebo členských štátoch, v ktorých sa výrobok uvádza na trh. V deň, keď sa poskytne dovozcovi, musí byť stále platný podľa vnútroštátnych právnych predpisov danej tretej krajiny.
            
            
               8.   Dôkaz o certifikácii uvedený v odseku 7 musí dovozca na požiadanie predložiť colným orgánom alebo iným orgánom v EÚ, ktoré overujú používanie zemepisných označení tovaru deklarovaného na prepustenie do voľného obehu na trhu Únie alebo uvádzaného na trh Únie. Dovozca môže sprístupniť dôkaz o certifikácii verejnosti alebo akejkoľvek osobe, ktorá v rámci obchodnej činnosti prípadne požiada o dôkaz o certifikácii.
            
         
         KAPITOLA III
         
            Komunikácia
         
         
            Článok 13
            [Vykonávacia právomoc v zmysle článku 42 ods. 2 nariadenia (EÚ) 2019/787] Komunikácia medzi Komisiou, členskými štátmi, tretími krajinami a ďalšími subjektmi
            
               1.   Dokumenty a informácie potrebné na vykonávanie kapitoly III nariadenia (EÚ) 2019/787 a kapitoly II tohto nariadenia sa Komisii oznamujú takto:
               
                           a)
                        
                        
                           v prípade príslušných orgánov členských štátov prostredníctvom digitálnych systémov sprístupnených Komisiou, s výhradou odseku 2;
                        
                     
                           b)
                        
                        
                           v prípade príslušných orgánov a výrobcov z tretích krajín, ako aj fyzických alebo právnických osôb s oprávneným záujmom v zmysle nariadenia (EÚ) 2019/787 elektronickou poštou s použitím formulárov uvedených v prílohách I až VIII k tomuto nariadeniu.
                        
                     Pre oznámenia uvedené v prvom pododseku písm. a) platia zásady a požiadavky stanovené v delegovanom nariadení (EÚ) 2017/1183 a vykonávacom nariadení (EÚ) 2017/1185.
            
            
               2.   Odchylne od odseku 1 prvého pododseku písm. a) príslušné orgány členských štátov zasielajú Komisii elektronickou poštou oznámenie o námietke, odôvodnenú námietku a oznámenie o výsledku konzultácií uvedené v článku 6, ako aj žiadosť o zrušenie uvedenú v článku 10.
            
            
               3.   Komisia oznamuje informácie a sprístupňuje ich príslušným orgánom členských štátov prostredníctvom digitálnych systémov, ktoré Komisia sprístupní v súlade s odsekom 1 prvým pododsekom písm. a). Informácie v súvislosti s postupmi uvedenými v odseku 1 prvom pododseku písm. b) a v odseku 2 oznamuje Komisia elektronickou poštou členským štátom, príslušným orgánom a skupinám žiadateľov z tretích krajín, ako aj fyzickým alebo právnickým osobám, ktoré majú oprávnený záujem podľa nariadenia (EÚ) 2019/787.
            
            
               4.   Na účely oficiálnych technických oznámení týkajúcich sa zemepisných označení liehovín každý členský štát oznámi Komisii jedno kontaktné miesto, konkrétne názov odboru, poštovú adresu organizácie, funkčnú elektronickú schránku a telefónne číslo odboru. Členské štáty musia zabezpečiť, aby boli tieto kontaktné miesta aktualizované. Týmito údajmi môžu byť len úradné funkcie, úrady a odbory. Týmito údajmi nemôžu byť mená fyzických osôb ani osobné údaje, ktoré by inak mohli byť uvedené v adresách, kontaktných číslach alebo iných údajových položkách.
               Komisia môže ukladať, uchovávať, zdieľať, zverejňovať a pravidelne rozosielať úplný zoznam takýchto kontaktných miest, okrem iného aj svojim vlastným útvarom, iným inštitúciám a orgánom Únie a všetkým kontaktným miestam na zozname. Komisia môže požadovať, aby sa tieto údaje zasielali prostredníctvom digitálnych systémov, ktoré sprístupní Komisia.
            
         
         
            Článok 14
            [Vykonávacia právomoc v zmysle článku 42 ods. 2 nariadenia (EÚ) 2019/787] Zaslanie a prijatie oznámení
            
               1.   Oznámenia a podania uvedené v článku 13 sa považujú za uskutočnené v deň ich doručenia Komisii.
            
            
               2.   Komisia prostredníctvom digitálnych systémov uvedených v článku 13 ods. 1 prvom pododseku písm. a) potvrdí príslušným orgánom členských štátov prijatie všetkých prijatých oznámení a všetkých súborov zaslaných prostredníctvom daných digitálnych systémov.
               Komisia pridelí každej novej žiadosti o zápis do registra, žiadosti o schválenie zmeny na úrovni Únie, oznámeniu o schválení štandardných zmien a oznámeniu o schválení dočasných zmien číslo spisu.
               Potvrdenie o prijatí musí obsahovať aspoň tieto údaje:
               
                           a)
                        
                        
                           číslo spisu;
                        
                     
                           b)
                        
                        
                           názov predmetného výrobku;
                        
                     
                           c)
                        
                        
                           dátum doručenia.
                        
                     Komisia oznámi a sprístupní informácie a pripomienky týkajúce sa takýchto oznámení a zaslaných informácií prostredníctvom digitálnych systémov uvedených v článku 13 ods. 1 prvom pododseku písm. a).
            
            
               3.   V prípade oznámení a zasielania súborov elektronickou poštou Komisia potvrdí prijatie elektronickou poštou.
               Každej novej žiadosti o zápis do registra, žiadosti o schválenie zmeny na úrovni Únie, oznámeniu o schválení štandardných zmien a oznámeniu o schválení dočasných zmien sa pridelí číslo spisu.
               Potvrdenie o prijatí musí obsahovať aspoň tieto údaje:
               
                           a)
                        
                        
                           číslo spisu;
                        
                     
                           b)
                        
                        
                           názov predmetného výrobku;
                        
                     
                           c)
                        
                        
                           dátum doručenia.
                        
                     Komisia oznámi a sprístupní informácie a pripomienky týkajúce sa takýchto oznámení a zaslaných informácií elektronickou poštou.
            
            
               4.   Článok 4 delegovaného nariadenia (EÚ) 2017/1183 a články 1 až 5 vykonávacieho nariadenia (EÚ) 2017/1185 sa uplatňujú mutatis mutandis na oznamovanie a sprístupňovanie informácií uvedených v odsekoch 1 a 2 tohto článku.
            
         
         
            Článok 15
            [Vykonávacia právomoc v zmysle článku 42 ods. 2 nariadenia (EÚ) 2019/787] Informácie, ktoré sa majú zverejniť
            Informácie, ktoré má Komisia zverejniť podľa kapitoly III nariadenia (EÚ) 2019/787, delegovaného nariadenia (EÚ) 2021/1235 a tohto nariadenia, sa zverejnia prostredníctvom digitálnych systémov, ktoré Komisia sprístupní, podľa článku 13 ods. 1 prvého pododseku písm. a) tohto nariadenia.
         
         KAPITOLA IV
         
            Osobné údaje
         
         
            Článok 16
            [Vykonávacia právomoc v zmysle článku 42 ods. 1 a 2 nariadenia (EÚ) 2019/787] Osobné údaje
            
               1.   Komisia a členské štáty spracúvajú osobné údaje prijaté v priebehu postupov zápisu do registra, schvaľovania zmien, zrušenia a kontroly podľa nariadenia (EÚ) 2019/787, delegovaného nariadenia (EÚ) 2021/1235 a tohto nariadenia v súlade s nariadením (EÚ) 2018/1725 a nariadením (EÚ) 2016/679.
            
            
               2.   Komisia sa v súvislosti so spracovaním osobných údajov v rámci postupu, za ktorý je zodpovedná podľa nariadenia (EÚ) 2019/787, delegovaného nariadenia (EÚ) 2021/1235 a tohto nariadenia, považuje za prevádzkovateľa v zmysle nariadenia (EÚ) 2018/1725.
            
            
               3.   Príslušné orgány členských štátov sa v súvislosti so spracovaním osobných údajov v rámci postupov, za ktoré sú zodpovedné podľa nariadenia (EÚ) 2019/787, delegovaného nariadenia (EÚ) 2021/1235 a tohto nariadenia, považujú za prevádzkovateľov v zmysle nariadenia (EÚ) 2016/679.
            
         
         KAPITOLA V
         
            Záverečné ustanovenia
         
         
            Článok 17
            Nadobudnutie účinnosti a uplatňovanie
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. mája 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 130, 17.5.2019, s. 1.
         
            (2)  Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ L 39, 13.2.2008, s. 16).
         
            (3)  Vykonávacie nariadenie Komisie (EÚ) č. 716/2013 z 25. júla 2013, ktorým sa stanovujú pravidlá uplatňovania nariadenia Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín (Ú. v. EÚ L 201, 26.7.2013, s. 21).
         
            (4)  Delegované nariadenie Komisie (EÚ) 2021/1235 z 12. mája 2021, ktorým sa nariadenie Európskeho parlamentu a Rady (EÚ) 2019/787 dopĺňa o pravidlá týkajúce sa žiadostí o zápis zemepisných označení liehovín do registra, zmien špecifikácií výrobku, zrušenia zápisov do registra a registra (pozri stranu 1 tohto úradného vestníka).
         
            (5)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).
         
            (6)  Delegované nariadenie Komisie (EÚ) 2017/1183 z 20. apríla 2017 o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii (Ú. v. EÚ L 171, 4.7.2017, s. 100).
         
            (7)  Vykonávacie nariadenie Komisie (EÚ) 2017/1185 z 20. apríla 2017, ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Ú. v. EÚ L 171, 4.7.2017, s. 113).
         
            (8)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
         
            (9)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).
      
      
         
            PRÍLOHA I
            
               JEDNOTNÝ DOKUMENT [NARIADENIE (EÚ) 2019/787]
            
            „NÁZOV“
            GI-XX-XXXX
            Dátum žiadosti: XX. XX. XXXX
            
                        
                           Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Všetky osobné údaje uvedené v tomto formulári sa spracujú v súlade s nariadením Európskeho parlamentu a Rady (EÚ) 2018/1725 (1)
                           . V prípade podania námietky sa meno žiadateľa oznámi namietateľovi, aby sa mohli začať príslušné konzultácie v zmysle článku 27 ods. 3 nariadenia Európskeho parlamentu a Rady (EÚ) 2019/787 (2)
                           . Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov (názvy) na zápis do registra:
            
            …
            2.   Tretia krajina alebo tretie krajiny, ku ktorým zemepisná oblasť patrí:
            
            …
            3.   Druh zemepisného označenia:
            
            Zemepisné označenie
            4.   Kategória liehoviny:
            
            …
            5.   Opis vlastností liehoviny:
            
            …
            6.   Vymedzenie zemepisnej oblasti:
            
            …
            7.   Postup výroby:
            
            …
            8.   Špecifické pravidlá balenia:
            
            … [V prípade absencie takýchto pravidiel nevypĺňajte. Prípadné obmedzenia stručne odôvodnite].
            9.   Špecifické pravidlá označovania:
            
            … [V prípade absencie takýchto pravidiel nevypĺňajte. Prípadné obmedzenia stručne odôvodnite].
            10.   Opis súvislosti medzi liehovinou a jej zemepisným pôvodom vrátane prípadných špecifických prvkov opisu výrobku alebo spôsobu výroby, ktoré uvedenú súvislosť odôvodňujú:
            
            …
            ----------------------------------------------------
            
               Odkaz na uverejnenie špecifikácie výrobku
            
            …
            
               (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
         
      
      
         
            PRÍLOHA II
            
               OZNÁMENIE O NÁMIETKE [NARIADENIE (EÚ) 2019/787]
            
            
                        
                           
                              Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Všetky osobné údaje uvedené v tomto formulári sa spracujú v súlade s nariadením Európskeho parlamentu a Rady (EÚ) 2018/1725 (1). Oznámenie o námietke vrátane mena/názvu namietateľa sa zašle žiadateľovi v súlade s článkom 27 ods. 1 nariadenia Európskeho parlamentu a Rady (EÚ) 2019/787 (2)
                           . Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov výrobku
            
            [ako bol uverejnený v úradnom vestníku]
            …
            2.   Odkaz
            
            [ako bol uverejnený v úradnom vestníku]
            Referenčné číslo: …
            Dátum uverejnenia v úradnom vestníku: …
            3.   Oznámenie o námietke
            
            [Názov členského štátu či tretej krajiny alebo meno fyzickej osoby alebo názov právnickej osoby s oprávneným záujmom a bydliskom alebo sídlom v tretej krajine, ktorá podáva oznámenie o námietke] sa domnieva, že žiadosť uvedená v bodoch 1 a 2 by mohla porušovať podmienky stanovené v kapitole III nariadenia Európskeho parlamentu a Rady (EÚ) 2019/787 a vyhradzuje si právo zaslať odôvodnenú námietku v súlade s článkom 27 ods. 2 nariadenia (EÚ) 2019/787.]
            4.   Kontaktné údaje
            
            Kontakt*:…
            Skupina/organizácia alebo vnútroštátny orgán: ...
            Odbor:…
            Adresa:
            …
            Telefón:+…
            E-mailová adresa:…
            5.   Dátum a podpis
            
            [Meno]
            [Odbor/Organizácia]
            [Adresa]
            [Telefón:+]
            [E-mailová adresa:]
            [Dátum:]
            [Podpis:]
            
               (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
         
      
      
         
            PRÍLOHA III
            
               ODÔVODNENÁ NÁMIETKA [NARIADENIE (EÚ) 2019/787]
            
            
                        
                           Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Všetky osobné údaje uvedené v tomto formulári sa spracujú v súlade s nariadením Európskeho parlamentu a Rady (EÚ) 2018/1725 (1)
                           . Ak sa námietka považuje za prípustnú, meno/názov namietateľa sa oznámi žiadateľovi, aby sa mohli začať príslušné konzultácie v zmysle článku 27 ods. 3 nariadenia Európskeho parlamentu a Rady (EÚ) 2019/787 (2)
                           . Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov výrobku
            
            [ako bol uverejnený v úradnom vestníku]
            …
            2.   Odkaz
            
            [ako bol uverejnený v úradnom vestníku]
            Referenčné číslo: …
            Dátum uverejnenia v úradnom vestníku: …
            3.   Meno/Názov namietateľa
            
            [členský štát, tretia krajina, fyzická alebo právnická osoba s bydliskom alebo sídlom v tretej krajine]
            …
            4.   Kontaktné údaje
            
            Kontakt:
            Skupina/organizácia alebo vnútroštátny orgán:
            Odbor: …
            Adresa:
            …
            Telefón + …
            E-mailová adresa: …
            5.   Oprávnený záujem (nevyžaduje sa v prípade vnútroštátnych orgánov)
            
            [Vysvetlite oprávnený záujem namietateľa. V prípade námietky proti žiadosti o zrušenie uveďte informácie o komerčnom používaní názvu zapísaného v registri [článok 12 ods. 3 delegovaného nariadenia Komisie (EÚ)2021/1235 (3)
               ]. Táto požiadavka sa nevzťahuje na vnútroštátne orgány.]
            6.   Dôvody námietky:
            
            
                        ☐
                     
                     
                        Žiadosť o zápis do registra alebo o schválenie zmeny na úrovni Únie alebo žiadosť o zrušenie je v rozpore s pravidlami platnými pre zemepisné označenia liehovín, pretože by bola v rozpore s článkom 3 ods. 4 a článkami 22, 31 alebo 32 nariadenia (EÚ) 2019/787 a s predpismi prijatými na základe uvedeného nariadenia.
                     
                  
                        ☐
                     
                     
                        Žiadosť o zápis do registra alebo schválenie zmeny na úrovni Únie je v rozpore s pravidlami platnými pre zemepisné označenia liehovín, pretože zápis navrhovaného názvu do registra by bol v rozpore článkom 34 alebo 35 nariadenia (EÚ) 2019/787.
                     
                  
                        ☐
                     
                     
                        Žiadosť o zápis do registra alebo o schválenie zmeny na úrovni Únie je v rozpore s pravidlami platnými pre zemepisné označenia liehovín, pretože zápis navrhovaného zemepisného označenia do registra by ohrozil existenciu úplne alebo čiastočne zhodného názvu alebo ochrannej známky alebo existenciu výrobkov, ktoré boli v súlade s právnymi predpismi na trhu aspoň päť rokov predo dňom uverejnenia stanoveným v článku 26 ods. 2 nariadenia (EÚ) 2019/787.
                     
                  7.   Informácie týkajúce sa námietky
            
            {Uveďte riadne podložené dôvody a odôvodnenie, informácie o skutočnostiach, dôkazy a pripomienky na podporu námietky. V prípade námietky založenej na existencii povesti a dobrého mena skoršej ochrannej známky [článok 35 ods. 2 nariadenia (EÚ) 2019/787] poskytnite potrebné dokumenty}.
            8.   Zoznam podporných dokumentov [Uveďte zoznam dokumentov zaslaných na podporu námietky.]
            9.   Dátum a podpis
            
            [Meno/názov]
            [Odbor/Organizácia]
            [Adresa]
            [Telefón: +]
            [E-mailová adresa:]
            [Dátum:]
            [Podpis:]
            
               (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
            
               (3)  Delegované nariadenie Komisie (EÚ) 2021/1235 z 12. mája 2021, ktorým sa nariadenie Európskeho parlamentu a Rady (EÚ) 2019/787 dopĺňa o pravidlá týkajúce sa žiadostí o zápis zemepisných označení liehovín do registra, zmien špecifikácií výrobku, zrušenia zápisov do registra a registra (Ú. v. EÚ L 270).
         
      
      
         
            PRÍLOHA IV
            
               OZNÁMENIE O UKONČENÍ KONZULTÁCIÍ SÚVISIACICH S NÁMIETKOVÝM KONANÍM [NARIADENIE (EÚ) 2019/787]
            
            
                        
                           Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov výrobku
            
            [ako bol uverejnený v úradnom vestníku]
            2.   Odkaz
            
            [ako bol uverejnený v úradnom vestníku]
            Referenčné číslo:
            Dátum uverejnenia v úradnom vestníku:
            3.   Meno/Názov namietateľa
            
            [členský štát, tretia krajina, fyzická alebo právnická osoba s bydliskom alebo sídlom v tretej krajine]
            …
            4.   Výsledok konzultácií
            
            4.1.   S týmto namietateľom bola dosiahnutá dohoda:
            
            [priložte kópie listov, ktoré obsahujú informáciu o dosiahnutí dohody, ako aj všetky faktory, ktoré umožnili dosiahnuť dohodu [článok 27 ods. 3 nariadenia Európskeho parlamentu a Rady (EÚ) 2019/787 (1)]
            4.2.   S týmto namietateľom nebola dosiahnutá dohoda:
            
            [priložte informácie uvedené v článku 27 ods. 3 nariadenia (EÚ) 2019/787]
            5.   Špecifikácia výrobku a jednotný dokument
            
            5.1.   Bola špecifikácia výrobku zmenená?
            
            …Áno* …Nie
            *Ak áno, priložte opis zmien a zmenenú špecifikáciu výrobku.
            5.2.   Bol zmenený jednotný dokument?
            
            …Áno** …Nie
            **Ak áno, priložte aktualizovaný jednotný dokument.
            6.   Dátum a podpis
            
            _____________________________________________________________
            [Meno/názov]
            [Odbor/Organizácia]
            [Adresa]
            [Telefón:+]
            [E-mailová adresa:]
            [Dátum:]
            [Podpis:]
            
               (1)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
         
      
      
         
            PRÍLOHA V
            
               ŽIADOSŤ O SCHVÁLENIE ZMENY ŠPECIFIKÁCIE VÝROBKU NA ÚROVNI ÚNIE [NARIADENIE (EÚ) 2019/787]
            
            
                        
                           Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Všetky osobné údaje uvedené v tomto formulári sa spracujú v súlade s nariadením Európskeho parlamentu a Rady (EÚ) 2018/1725 (1)
                           . Z dôvodu transparentnosti a s cieľom umožniť potenciálnym namietateľom spochybniť oprávnený záujem žiadateľa sa musí uverejniť meno/názov žiadateľa o zmenu špecifikácie výrobku na úrovni Únie. Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov výrobku
            
            [ako bol uverejnený v úradnom vestníku]
            2.   Žiadateľ a oprávnený záujem
            
            [Uveďte meno/názov, adresu, telefónne číslo a e-mailovú adresu žiadateľa navrhujúceho zmenu. Ak ide o adresu, telefónne číslo a e-mailovú adresu fyzickej osoby, tieto údaje sa nemusia uvádzať v tomto formulári; namiesto toho sa samostatne zašlú Komisii.
            
            
               Uveďte informácie, z ktorých vyplýva oprávnený záujem žiadateľa.]
            3.   Tretia krajina, ku ktorej zemepisná oblasť patrí
            
            …
            4.   Položka v špecifikácii výrobku a jednotnom dokumente, ktorej sa zmena týka
            
            
                        ☐
                     
                     
                        Názov výrobku
                     
                  
                        ☐
                     
                     
                        Kategória liehoviny alebo jej názov podľa právnych predpisov
                     
                  
                        ☐
                     
                     
                        Súvislosť
                     
                  
                        ☐
                     
                     
                        Obmedzenia uvádzania na trh
                     
                  5.   Druh zmeny
            
            [Vysvetlite, prečo zmena (resp. zmeny) zodpovedá definícii zmeny na úrovni Únie v zmysle článku 31 nariadenia Európskeho parlamentu a Rady (EÚ) 2019/787 (2)].
            6.   Zmena (zmeny)
            
            [Uveďte opis a dôvody každej zmeny. Žiadosť o zmenu musí byť úplná a vyčerpávajúca v súlade s článkom 7 ods. 1 delegovaného nariadenia Komisie (EÚ) 2021/1235 (3)
               a článku 7 vykonávacieho nariadenia Komisie (EÚ) 2021/1236 (4).]
            7.   Prílohy
            
            
                        
                           7.1.
                        
                     
                     
                        Konsolidovaný jednotný dokument v znení zmien
                     
                  
                        
                           7.2.
                        
                     
                     
                        Konsolidované znenie uverejnenej špecifikácie výrobku alebo odkaz na uverejnenie špecifikácie výrobku
                     
                  
                        
                           7.3.
                        
                     
                     
                        Dôkaz o tom, že zmenené dokumenty zodpovedajú platnému zneniu zemepisného označenia v tretej krajine
                     
                  
               (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
            
               (3)  Delegované nariadenie Komisie (EÚ) 2021/1235 z 12. mája 2021, ktorým sa nariadenie Európskeho parlamentu a Rady (EÚ) 2019/787 dopĺňa o pravidlá týkajúce sa žiadostí o zápis zemepisných označení liehovín do registra, zmien špecifikácií výrobku, zrušenia zápisov do registra a registra (Ú. v. EÚ L270).
            
               (4)  Vykonávacie nariadenie Komisie (EÚ) 2021/1236 z 12. mája 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/787, pokiaľ ide o žiadosti o zápis zemepisných označení liehovín do registra, námietkové konanie, zmeny špecifikácií výrobkov, zrušenie zápisu do registra, používanie symbolu a kontrolu (Ú. v. EÚ L 270).
         
      
      
         
            PRÍLOHA VI
            
               OZNÁMENIE SCHVÁLENIA ŠTANDARDNEJ ZMENY [NARIADENIE (EÚ) 2019/787]
            
            
                        
                           Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Všetky osobné údaje uvedené v tomto formulári sa spracujú v súlade s nariadením Európskeho parlamentu a Rady (EÚ) 2018/1725 (1)
                           . Z dôvodu transparentnosti sa musí zverejniť meno/názov odosielateľa. Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov výrobku
            
            [ako bol uverejnený v úradnom vestníku]
            2.   Tretia krajina, ku ktorej zemepisná oblasť patrí
            
            …
            3.   Odosielateľ
            
            {Výrobca alebo skupina výrobcov s oprávneným záujmom alebo orgány tretej krajiny, ku ktorej zemepisná oblasť patrí [pozri článok 24 ods. 8 nariadenia Európskeho parlamentu a Rady (EÚ) 2019/787 (2)]}.
            4.   Opis schválenej zmeny (schválených zmien)
            
            [Uveďte opis štandardnej zmeny (resp. štandardných zmien) a vysvetlite, prečo táto zmena (resp. tieto zmeny) zodpovedá definícii štandardnej zmeny v zmysle článku 31 ods. 3 nariadenia (EÚ) 2019/787. Uveďte aj zhrnutie dôvodov, na základe ktorých sú zmeny potrebné. Uveďte, či sa zmena týka aj jednotného dokumentu.].
            5.   Prílohy
            
            
                        
                           5.1.
                        
                     
                     
                        Rozhodnutie o schválení štandardnej zmeny
                     
                  
                        
                           5.2.
                        
                     
                     
                        Dôkaz, že zmena je uplatniteľná v tretej krajine
                     
                  
                        
                           5.3.
                        
                     
                     
                        V relevantných prípadoch konsolidované znenie jednotného dokumentu v znení zmien
                     
                  
                        
                           5.4.
                        
                     
                     
                        Kópia konsolidovaného znenia uverejnenej špecifikácie výrobku alebo odkaz na uverejnenie špecifikácie výrobku
                     
                  
               (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
         
      
      
         
            PRÍLOHA VII
            
               OZNÁMENIE SCHVÁLENIA DOČASNEJ ZMENY [NARIADENIE (EÚ) 2019/787]
            
            
                        
                           Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Všetky osobné údaje uvedené v tomto formulári sa spracujú v súlade s nariadením Európskeho parlamentu a Rady (EÚ) 2018/1725 (1)
                           . Z dôvodu transparentnosti sa musí zverejniť meno/názov odosielateľa. Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov výrobku
            
            [ako bol uverejnený v úradnom vestníku]
            2.   Tretia krajina, ku ktorej zemepisná oblasť patrí
            
            …
            3.   Odosielateľ
            
            {Výrobca alebo skupina výrobcov s oprávneným záujmom alebo orgány tretej krajiny, ku ktorej zemepisná oblasť patrí [pozri článok 24 ods. 8 nariadenia Európskeho parlamentu a Rady (EÚ) 2019/787 (2)]}.
            4.   Opis schválenej zmeny (schválených zmien)
            
            [Uveďte opis a konkrétne dôvody dočasnej zmeny (dočasných zmien), ku ktorým môže patriť aj odkaz na oficiálne uznanie prírodných katastrof či nepriaznivých poveternostných podmienok príslušnými orgánmi alebo na uloženie povinných sanitárnych a fytosanitárnych opatrení. Okrem toho vysvetlite, prečo zmena (resp. zmeny) zodpovedá definícii dočasnej zmeny uvedenej v článku 31 ods. 3 delegovaného nariadenia (EÚ) 2019/787].
            5.   Prílohy
            
            
                        
                           5.1.
                        
                     
                     
                        Uplatňovanie schválenej dočasnej zmeny
                     
                  
                        
                           5.2.
                        
                     
                     
                        Rozhodnutie o schválení dočasnej zmeny
                     
                  
                        
                           5.3.
                        
                     
                     
                        Dôkaz, že zmena je uplatniteľná v tretej krajine
                     
                  
               (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
         
      
      
         
            PRÍLOHA VIII
            
               ŽIADOSŤ O ZRUŠENIE [NARIADENIE (EÚ) 2019/787]
            
            
                        
                           Dôležité upozornenie: žiadateľom sa neodporúča uvádzať osobné údaje (vrátane mien osôb), predovšetkým v poskytnutých kontaktných údajoch (napr. súkromné telefónne čísla a e-mailové adresy). Všetky osobné údaje uvedené v tomto formulári sa spracujú v súlade s nariadením Európskeho parlamentu a Rady (EÚ) 2018/1725 (1)
                           . Z dôvodu transparentnosti a s cieľom umožniť potenciálnym namietateľom spochybniť oprávnený záujem fyzickej alebo právnickej osoby žiadajúcej o zrušenie sa meno/názov tejto osoby musí zverejniť. Vyhlásenie o spracovaní a ochrane osobných údajov sa nachádza na webovom portáli Europa.
                        
                     
                  1.   Názov, v prípade ktorého sa navrhuje zrušenie zápisu do registra
            
            …
            2.   Členský štát alebo tretia krajina, ku ktorým zemepisná oblasť patrí
            
            …
            3.   Fyzická alebo právnická osoba, členský štát alebo tretia krajina, ktoré žiadajú o zrušenie
            
            [Uveďte meno/názov, adresu, telefónne číslo a e-mail: fyzickej alebo právnickej osoby alebo výrobcov, ktorí žiadajú o zrušenie. Ak ide o adresu, telefónne číslo a e-mailovú adresu fyzickej osoby, tieto údaje sa nemusia uvádzať v tomto formulári; namiesto toho sa samostatne zašlú Komisii.
            
            
               Vysvetlite aj oprávnený záujem fyzickej alebo právnickej osoby žiadajúcej o zrušenie (netreba uvádzať v prípade vnútroštátnych orgánov)].
            4.   Dôvody zrušenia a súvisiace argumenty
            
            
                        ☐
                     
                     
                        Na základe článku 32 ods. 1 nariadenia Európskeho parlamentu a Rady (EÚ) 2019/787 (2)
                        
                        
                                    ☐
                                 
                                 
                                    Písmeno a)
                                    [Podrobne vysvetlite dôvody a v relevantných prípadoch poskytnite dôkazy na zrušenie zápisu názvu do registra na základe článku 32 ods. 1 prvého pododseku písm. a) nariadenia (EÚ) 2019/787.]
                                 
                              
                                    ☐
                                 
                                 
                                    Písmeno b)
                                    [Podrobne vysvetlite dôvody a v relevantných prípadoch poskytnite dôkazy na zrušenie zápisu názvu do registra na základe článku 32 ods. 1 prvého pododseku písm. b) nariadenia (EÚ) 2019/787.]
                                 
                              
                  
                        ☐
                     
                     
                        Na základe článku 32 ods. 2 nariadenia (EÚ) 2019/787
                        [Podrobne vysvetlite dôvody a v relevantných prípadoch poskytnite dôkazy na zrušenie zápisu názvu do registra na základe článku 32 ods. 2 nariadenia (EÚ) 2019/787.]
                     
                  5.   Zoznam podpornej dokumentácie
            
            [V relevantných prípadoch uveďte zoznam dokumentov zaslaných na podporu žiadosti o zrušenie].
            
               Pokiaľ tento formulár vypĺňa členský štát, treba na tomto mieste poskytnúť vyhlásenie, že žiadosť o zrušenie spĺňa požiadavky článku 32 nariadenia (EÚ) 2019/787 a predpisov prijatých na základe uvedeného článku].
            6.   Dátum a podpis
            
            _____________________________________________________________
            [Meno/názov]
            [Odbor/Organizácia]
            [Dátum:]
            [Podpis:]
            
               (1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).
         
      
      
         
            PRÍLOHA IX
            
               ÚRADNÝ CERTIFIKÁT ALEBO ZÁPIS DO ZOZNAMU VÝROBCOV ALEBO SPRACOVATEĽOV DODRŽIAVAJÚCICH ŠPECIFIKÁCIU VÝROBKU SO ZEMEPISNÝM OZNAČENÍM (ZO) V SEKTORE LIEHOVÍN PODĽA ČLÁNKU 12 ODS. 3 VYKONÁVACIEHO NARIADENIA KOMISIE (EÚ)2021/1236 (1)
            
            
                        
                           Tento dokument potvrdzuje, že výrobca alebo spracovateľ má certifikáciu na označovanie svojho výrobku zemepisným označením (ZO) chráneným na základe nariadenia Európskeho parlamentu a Rady (EÚ) 2019/787
                            (2)
                        
                     
                  
                        
                                    1.
                                 
                                 
                                    Chránené zemepisné označenie (ZO) (*1)
                                    
                                    [ZO zapísané do registra]
                                 
                              
                     
                         
                     
                  
                        
                                    2.
                                 
                                 
                                    Kategória liehoviny (*1)
                                    
                                 
                              
                     
                         
                     
                  
                        
                                    3.
                                 
                                 
                                    Výrobca alebo spracovateľ (*1)
                                    
                                    [obchodné meno, kontaktné údaje a číslo výrobcu]
                                 
                              
                     
                         
                     
                  
                        
                                    4.
                                 
                                 
                                    Kontrolný alebo certifikačný orgán (*1)
                                    
                                    [obchodné meno a kontaktné údaje]
                                 
                              
                     
                         
                     
                  
                        
                                    5.
                                 
                                 
                                    Odkaz
                                    [nepovinný údaj, ktorý môže vyplniť kontrolný alebo certifikačný orgán]
                                 
                              
                     
                         
                     
                  
                        
                                    6.
                                 
                                 
                                    Obchodná činnosť výrobcu alebo spracovateľa, ktorému bol vystavený certifikát (*1)
                                    
                                    [„výroba“, „spracovanie“, „fľašovanie (balenie)“ alebo „iné (špecifikujte)“ – uveďte všetky relevantné informácie]
                                 
                              
                     
                         
                     
                  
                        
                                    7.
                                 
                                 
                                    Dátum vystavenia certifikátu alebo dátum zápisu do zoznamu (*1)
                                    
                                    
                                       (môže ísť o výpis)
                                    
                                 
                              
                     
                         
                     
                  
                        
                                    8.
                                 
                                 
                                    Podpis, pečiatka alebo značka kontrolného orgánu alebo certifikačného orgánu (*1)
                                    
                                 
                              
                     
                         
                     
                  
               (1)  Vykonávacie nariadenie Komisie (EÚ) 2021/1236 z 12. mája 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/787, pokiaľ ide o žiadosti o zápis zemepisných označení liehovín do registra, námietkové konanie, zmeny špecifikácií výrobkov, zrušenie zápisu do registra, používanie symbolu a kontrolu (Ú. v. EÚ L 270).
            
               (*1)  povinné kolónky
            
            
               (2)  Nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019, s. 1).